CELEX: 32011D0630
Language: ro
Date: 2011-09-20 00:00:00
Title: 2011/630/UE: Decizia de punere în aplicare a Comisiei din 20 septembrie 2011 privind importul în Uniune de material seminal de la animale domestice din specia bovină [notificată cu numărul C(2011) 6426]  Text cu relevanță pentru SEE

24.9.2011   
            
            
               RO
            
            
               Jurnalul Oficial al Uniunii Europene
            
            
               L 247/32
            
         DECIZIA DE PUNERE ÎN APLICARE A COMISIEI
   din 20 septembrie 2011
   privind importul în Uniune de material seminal de la animale domestice din specia bovină
   [notificată cu numărul C(2011) 6426]
   (Text cu relevanță pentru SEE)
   (2011/630/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 88/407/CEE a Consiliului din 14 iunie 1988 de stabilire a condițiilor de sănătate animală aplicabile în comerțul intracomunitar și la importurile de material seminal de animale domestice din specia bovină (1), în special articolul 8 alineatul (1), articolul 10 alineatul (2) primul paragraf și articolul 11 alineatul (2),
   întrucât:
   
               (1)
            
            
               Directiva 88/407/CEE stabilește cerințele de sănătate animală aplicabile în schimburile intracomunitare și la importul de material seminal de animale domestice din specia bovină. Aceasta prevede că poate fi importat în Uniune numai materialul seminal care provine dintr-o țară terță inclusă pe o listă de țări terțe, stabilită în conformitate cu directiva respectivă, și care este însoțit de un certificat de sănătate animală corespunzător unui model întocmit în conformitate cu directiva respectivă. Certificatul de sănătate animală trebuie să certifice că materialul seminal provine din centre de colectare și de depozitare a materialului seminal, care oferă garanțiile prevăzute la articolul 9 alineatul (1) din directiva menționată.
            
         
               (2)
            
            
               Decizia 2004/639/CE a Comisiei din 6 septembrie 2004 privind stabilirea condițiilor de efectuare a importului de material seminal de animale domestice din specia bovină (2) stabilește în anexa I lista actuală a țărilor terțe din care statele membre trebuie să autorizeze importurile de material seminal de la animale domestice din specia bovină.
            
         
               (3)
            
            
               În conformitate cu articolul 8 alineatul (2) din Directiva 88/407/CEE, un stat membru poate autoriza importuri de material seminal de la animale domestice din specia bovină numai din țările terțe care figurează pe o listă care urmează să fie întocmită în conformitate cu directiva respectivă. Pentru a decide dacă o țară terță poate figura pe o asemenea listă, este necesar să se țină seama în special de diferite condiții, cum ar fi starea de sănătate a șeptelului.
            
         
               (4)
            
            
               Regulamentul (UE) nr. 206/2010 al Comisiei din 12 martie 2010 de stabilire a unor liste de țări terțe, teritorii sau părți ale acestora autorizate să introducă în Uniunea Europeană anumite animale și carne proaspătă, precum și a cerințelor de certificare sanitar-veterinară (3) a abrogat și a înlocuit Decizia 79/542/CEE a Consiliului din 21 decembrie 1976 privind întocmirea listei cu țări terțe sau cu regiuni ale acestora și de stabilire a condițiilor de sănătate animală și publică și de certificare sanitar-veterinară, pentru importul în Comunitate de anumite animale vii și carne proaspătă provenită de la acestea (4). Regulamentul (UE) nr. 206/2010 stabilește în anexa I o listă a țărilor terțe autorizate pentru introducerea ungulatelor în Uniune. Condițiile de introducere a ungulatelor, stabilite în regulamentul respectiv, sunt similare cu cele pentru importurile de material seminal de la animale domestice din specia bovină stabilite în Directiva 88/407/CEE.
            
         
               (5)
            
            
               Nu există dovezi științifice care să sugereze că, în ceea ce privește bolile exotice importante, riscurile care rezultă din starea de sănătate a donatorului mascul bovin ar putea fi atenuate de tratarea materialului seminal. Prin urmare, lista de țări terțe din care statele membre trebuie să autorizeze importurile de material seminal ar trebui să se bazeze pe starea de sănătate a animalelor din țările terțe din care importurile de animale domestice vii din specia bovină sunt autorizate. Lista care figurează în anexa I la Regulamentul (UE) nr. 206/2010 include Chile, Islanda și Saint-Pierre și Miquelon. În consecință, aceste țări terțe ar trebui incluse pe lista din anexa I la Decizia 2004/639/CE.
            
         
               (6)
            
            
               Modelul de certificat de sănătate animală prevăzut în partea 1 a anexei II la Decizia 2004/639/CE include condițiile de sănătate animală pentru importurile de material seminal de la animale domestice din specia bovină în Uniune. În prezent, condițiile privind leucoza bovină enzootică și boala hemoragică epizootică prevăzute în certificatul respectiv nu sunt în deplină conformitate cu cele stabilite în capitolul I punctul 1 litera (c) din anexa B la Directiva 88/407/CEE și în Manualul de teste de diagnostic și vaccinuri pentru animale terestre al Organizației Mondiale pentru Sănătate Animală (OIE). Prin urmare, respectivul model de certificat de sănătate animală ar trebui să fie modificat pentru a se ține cont de dispoziția menționată anterior din directiva și manualul menționate.
            
         
               (7)
            
            
               Modelul de certificat de sănătate animală prevăzut în partea 3 a anexei II la Decizia 2004/639/CE se aplică importurilor și tranzitului de material seminal de la animale domestice din specia bovină expediate de la un centru de depozitare a materialului seminal sau un centru de colectare a materialului seminal fie colectat și tratat în conformitate cu prevederile Directivei 88/407/CEE, astfel cum a fost modificată prin Directiva 2003/43/CE a Consiliului (5), fie colectat, tratat și depozitat înainte de 31 decembrie 2004 în conformitate cu prevederile Directivei 88/407/CEE, aplicabile până la data de 1 iulie 2003, și importat după data de 31 decembrie 2004 în conformitate cu articolul 2 alineatul (2) din Directiva 2003/43/CE.
            
         
               (8)
            
            
               Pentru a garanta trasabilitatea deplină al materialului seminal, modelul de certificat de sănătate animală prevăzut în partea 3 a anexei II la Decizia 2004/639/CE ar trebui să fie completat cu cerințe suplimentare de certificare și să fie utilizat doar pentru comerțul cu material seminal de la animale domestice din specia bovină colectat în centrele de colectare a materialului seminal și expediat de la un centru de depozitare a materialului seminal, indiferent dacă acesta din urmă face parte sau nu dintr-un centru de colectare a materialului seminal aprobat cu un număr de aprobare diferit. Prin urmare, modelul de certificat de sănătate animală prevăzut în partea 3 a anexei II la Decizia 2004/639/CE ar trebui să fie adaptat în consecință prin prezenta decizie.
            
         
               (9)
            
            
               Este, de asemenea, necesar să se adapteze prin prezenta decizie datele menționate în titlurile din modelele de certificate de sănătate animală din partea 2 și partea 3 ale anexei II la Decizia 2004/639/CE referitoare la stocurile de material seminal de la animale domestice din specia bovină colectat, tratat și depozitat înainte de 31 decembrie 2004, pentru a reflecta dispozițiile de la articolul 2 alineatul (1) din Directiva 2003/43/CE.
            
         
               (10)
            
            
               Există acorduri bilaterale încheiate între Uniune și anumite țări terțe care conțin condiții specifice pentru importurile în Uniunea Europeană de material seminal de la animale domestice din specia bovină. Prin urmare, în cazul în care aceste acorduri bilaterale conțin condiții speciale și modele de certificate de sănătate animală pentru importuri, ar trebui ca aceste condiții și modele să se aplice în locul condițiilor și modelelor prevăzute în prezenta decizie.
            
         
               (11)
            
            
               Pe baza Directivei 88/407/CEE, Canada a fost recunoscută ca țară terță cu o situație a sănătății animale echivalentă cu cea a statelor membre pentru importurile în Uniunea Europeană de material seminal de la animale domestice din specia bovină.
            
         
               (12)
            
            
               Prin urmare, este oportun ca materialul seminal de la animale domestice din specia bovină colectat în Canada și importat în Uniune din respectiva țară terță să fie însoțit de un certificat simplificat întocmit în conformitate cu modelul stabilit prin Decizia 2005/290/CE a Comisiei din 4 aprilie 2005 de stabilire a unor certificate simplificate pentru importul de material seminal de animale din specia bovină și de carne proaspătă de animale din specia porcină din Canada și de modificare a Deciziei 2004/639/CE (6) stabilite în conformitate cu Acordul între Comunitatea Europeană și Guvernul Canadei cu privire la măsurile sanitare pentru protecția sănătății publice și animale în comerțul cu animale vii și produse de origine animală (7), astfel cum a fost aprobat prin Decizia 1999/201/CE a Consiliului (8).
            
         
               (13)
            
            
               Elveția este o țară terță cu o situație a sănătății animale echivalentă cu cea a statelor membre. Prin urmare, este oportun ca materialul seminal de la animale domestice din specia bovină importat în Uniune din Elveția să fie însoțit de un certificat de sănătate animală întocmit în conformitate cu modelele utilizate pentru comerțul în interiorul Uniunii cu material seminal de la animale domestice din specia bovină stabilite în anexa D la Directiva 88/407/CEE, cu adaptările prevăzute la punctul 4 din capitolul VII B din apendicele 2 din anexa 11 la Acordul dintre Comunitatea Europeană și Confederația Elvețiană privind comerțul cu produse agricole, aprobat prin Decizia 2002/309/CE, Euratom a Consiliului și a Comisiei privind Acordul de cooperare științifică și tehnologică din 4 aprilie 2002 privind încheierea a șapte acorduri cu Confederația Elvețiană (9).
            
         
               (14)
            
            
               Din motive de claritate și de coerență a legislației Uniunii, Decizia 2004/639/CE ar trebui abrogată și înlocuită cu prezenta decizie.
            
         
               (15)
            
            
               Pentru a se evita perturbarea schimburilor comerciale, folosirea certificatelor de sănătate animală emise în conformitate cu Decizia 2004/639/CE ar trebui autorizată pentru o perioadă de tranziție, cu anumite condiții.
            
         
               (16)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Obiect
   Prezenta decizie stabilește o listă de țări terțe sau părți ale acestora din care statele membre autorizează importurile în Uniune de material seminal de la animale domestice din specia bovină (material seminal).
   De asemenea, aceasta stabilește cerințele de certificare pentru importul de material seminal în Uniune.
   Articolul 2
   Importul de material seminal
   (1)   Statele membre autorizează importul de material seminal cu condiția ca acesta să fie conform cu următoarele condiții:
   
               (a)
            
            
               provine dintr-o țară terță sau dintr-o parte a unei țări terțe menționate în anexa I;
            
         
               (b)
            
            
               provine dintr-un centru de colectare sau de depozitare a materialului seminal, care figurează pe listă în conformitate cu articolul 9 alineatul (2) din Directiva 88/407/CEE;
            
         
               (c)
            
            
               este însoțit de un certificat de sănătate animală întocmit în conformitate cu următoarele modele de certificate de sănătate prezentate în partea 1 a anexei II și completate conform notelor explicative cuprinse în partea 2 a anexei respective:
               
                           (i)
                        
                        
                           modelul 1, astfel cum este stabilit în secțiunea A, pentru material seminal colectat, prelucrat și depozitat în conformitate cu Directiva 88/407/CEE, astfel cum a fost modificată prin Directiva 2003/43/CE, expediat dintr-un centru de colectare a materialului seminal în care a fost colectat materialul seminal;
                        
                     
                           (ii)
                        
                        
                           modelul 2, astfel cum este stabilit în secțiunea B, pentru stocurile de material seminal colectat, tratat și depozitat înainte de 31 decembrie 2004 în conformitate cu prevederile Directivei 88/407/CEE, aplicabile până la data de 1 iulie 2004, și importat după data de 31 decembrie 2004 în conformitate cu articolul 2 alineatul (2) din Directiva 2003/43/CE, expediat dintr-un centru de colectare a materialului seminal în care a fost colectat materialul seminal;
                        
                     
                           (iii)
                        
                        
                           modelul 3, astfel cum este stabilit în secțiunea C, pentru material seminal și stocurile de material seminal menționate la punctele (i) și (ii), distribuite de la un centru de depozitare a materialului seminal;
                        
                     
         
               (d)
            
            
               respectă cerințele prevăzute în certificatele de sănătate animală menționate la litera (c).
            
         (2)   În cazul în care condițiile specifice de sănătate animală și de certificare sunt prevăzute în acorduri bilaterale între Uniune și țările terțe, se aplică respectivele condiții în loc de condițiile de la alineatul (1).
   Articolul 3
   Condiții privind transportul materialului seminal către Uniune
   (1)   Materialul seminal și stocurile de material seminal menționate la articolul 2 nu se transportă în același container cu alte loturi de material seminal care:
   
               (a)
            
            
               nu sunt destinate a fi introduse în Uniune; sau
            
         
               (b)
            
            
               au o stare de sănătate inferioară.
            
         (2)   În cursul transportului către Uniune, materialul seminal și loturile de material seminal se plasează în containere închise și sigilate, iar sigiliul trebuie să rămână intact pe durata transportului.
   Articolul 4
   Abrogare
   Decizia 2004/639/CE se abrogă.
   Articolul 5
   Dispoziție tranzitorie
   Pentru o perioadă de tranziție până la 30 aprilie 2012, statele membre autorizează importurile de material seminal și stocuri de material seminal din țări terțe care sunt însoțite de un certificat de sănătate animală eliberat până la 31 martie 2012 cel târziu, în conformitate cu modelele stabilite în anexa II la Decizia 2004/639/CE.
   Articolul 6
   Aplicabilitate
   Prezenta decizie se aplică de la 1 noiembrie 2011.
   Articolul 7
   Destinatari
   Prezenta decizie se adresează statelor membre.
   
      Adoptată la Bruxelles, 20 septembrie 2011.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 194, 22.7.1988, p. 10.
   
      (2)  JO L 292, 15.9.2004, p. 21.
   
      (3)  JO L 73, 20.3.2010, p. 1.
   
      (4)  JO L 146, 14.6.1979, p. 15.
   
      (5)  JO L 143, 11.6.2003, p. 23.
   
      (6)  JO L 93, 12.4.2005, p. 34.
   
      (7)  JO L 71, 18.3.1999, p. 3.
   
      (8)  JO L 71, 18.3.1999, p. 1.
   
      (9)  JO L 114, 30.4.2002, p. 1.
   
      ANEXA I
      
         Lista țărilor terțe sau a părților acestora din care statele membre autorizează importurile de material seminal de la animale domestice din specia bovină
      
      
                  Cod ISO
               
               
                  Numele țării terțe
               
               
                  Observații
               
            
                  Descrierea teritoriului
                  (dacă este cazul)
               
               
                  Garanții suplimentare
               
            
                  AU
               
               
                  Australia
               
               
                   
               
               
                  Garanțiile suplimentare referitoare la testare stabilite la punctele II.5.4.1 și II.5.4.2 din certificat în secțiunea A din partea 1 a anexei II sunt obligatorii.
               
            
                  CA
               
               
                  Canada (1)
                  
               
               
                  Teritoriul descris în partea 1 a anexei I la Regulamentul (UE) nr. 206/2010
               
               
                   
               
            
                  CH
               
               
                  Elveția (2)
                  
               
               
                   
               
               
                   
               
            
                  CL
               
               
                  Chile
               
               
                   
               
               
                   
               
            
                  GL
               
               
                  Groenlanda
               
               
                   
               
               
                   
               
            
                  HR
               
               
                  Croația
               
               
                   
               
               
                   
               
            
                  IS
               
               
                  Islanda
               
               
                   
               
               
                   
               
            
                  NZ
               
               
                  Noua Zeelandă
               
               
                   
               
               
                   
               
            
                  PM
               
               
                  Saint-Pierre și Miquelon
               
               
                   
               
               
                   
               
            
                  US
               
               
                  Statele Unite
               
               
                   
               
               
                  Garanția suplimentară stabilită la punctul II.5.4.1 din certificat în secțiunea A din partea 1 a anexei II este obligatorie.
               
            
         (1)  Certificatul care urmează să fie utilizat pentru importurile provenite din Canada este prevăzut în Decizia 2005/290/CE a Comisiei din 4 aprilie 2005 de stabilire a unor certificate simplificate pentru importul de material seminal de animale din specia bovină și de carne proaspătă de animale din specia porcină din Canada și de modificare a Deciziei 2004/639/CE (numai pentru materialul seminal colectat în Canada) stabilit în conformitate cu Acordul între Comunitatea Europeană și Guvernul Canadei cu privire la măsurile sanitare pentru protecția sănătății publice și animale în comerțul cu animale vii și produse de origine animală, astfel cum a fost aprobat prin Decizia 1999/201/CE a Consiliului.
      
         (2)  Certificatele care urmează să fie utilizate pentru importurile din Elveția sunt stabilite în anexa D la Directiva 88/407/CEE, cu adaptările prevăzute la punctul 4 din capitolul VII B din apendicele 2 din anexa 11 la Acordul dintre Comunitatea Europeană și Confederația Elvețiană privind comerțul cu produse agricole, aprobat prin Decizia 2002/309/CE, Euratom a Consiliului și a Comisiei privind Acordul de cooperare științifică și tehnologică din 4 aprilie 2002 privind încheierea a șapte acorduri cu Confederația Elvețiană.
   
   
      ANEXA II
      PARTEA 1
      
         Modele de certificate de sănătate animală pentru importul și tranzitul de material seminal și de stocuri de material seminal de la animale domestice din specia bovină
      
      SECȚIUNEA A
      
                  
                     Modelul 1 –
                  
               
               
                  Certificat de sănătate animală aplicabil în cazul importului și tranzitului de material seminal de la animale domestice din specia bovină colectat, tratat și depozitat în conformitate cu Directiva 88/407/CEE a Consiliului, astfel cum a fost modificată prin Directiva 2003/43/CE, expediat dintr-un centru de colectare a materialului seminal în care a fost colectat materialul seminal
               
            
         
      
         
      
         
      SECȚIUNEA B
      
                  
                     Modelul 2 –
                  
               
               
                  Certificat de sănătate animală aplicabil de la 1 ianuarie 2005 în cazul importului și tranzitului de stocuri de material seminal de la animale domestice din specia bovină colectat, tratat și depozitat înainte de 31 decembrie 2004 în conformitate cu prevederile Directivei 88/407/CEE a Consiliului, în vigoare până la data de 1 iulie 2004, și importat după data de 31 decembrie 2004 în conformitate cu articolul 2 alineatul (2) din Directiva 2003/43/CE, expediate dintr-un centru de colectare a materialului seminal
               
            
         
      
         
      
         
      
         
      SECȚIUNEA C
      
                  
                     Modelul 3 –
                  
               
               
                  Certificat de sănătate animală pentru importul și tranzitul de material seminal de la animale domestice din specia bovină colectat, tratat și depozitat în conformitate cu Directiva 88/407/CEE a Consiliului, astfel cum a fost modificată prin Directiva 2003/43/CE, și de stocuri de material seminal de la animale domestice din specia bovină colectat, tratat și depozitat înainte de 31 decembrie 2004 în conformitate cu Directiva 88/407/CEE, aplicabilă până la data de 1 iulie 2004, și importat după data de 31 decembrie 2004 în conformitate cu articolul 2 alineatul (2) din Directiva 2003/43/CE, expediat dintr-un centru de depozitare a materialului seminal
               
            
         
      
         
      
         
      PARTEA 2
      
         Note explicative pentru certificare
      
      
                  (a)
               
               
                  Certificatele de sănătate animală se emit de către autoritatea competentă din țara terță exportatoare, în conformitate cu modelul prezentat în partea 1 a anexei II.
                  În cazul în care statul membru de destinație solicită cerințe suplimentare de certificare, se adaugă, de asemenea, în formularul original al certificatului de sănătate animală, atestări care să certifice faptul că aceste cerințe sunt îndeplinite.
               
            
                  (b)
               
               
                  Originalul certificatului de sănătate animală este compus dintr-o singură foaie de hârtie sau, în cazul în care textul nu încape pe o singură foaie, certificatul trebuie prezentat astfel încât toate foile de hârtie necesare să facă parte dintr-un tot integrat și indivizibil.
               
            
                  (c)
               
               
                  Atunci când modelul de certificat de sănătate animală indică alegerea mențiunii adecvate, mențiunile irelevante pot fi tăiate cu o linie și parafate și apoi ștampilate de inspectorul autorizat sau eliminate complet din certificat.
               
            
                  (d)
               
               
                  Certificatul de sănătate animală se întocmește în cel puțin una dintre limbile oficiale ale statului membru în care se situează punctul de control la frontiera de intrare a lotului în Uniunea Europeană și ale statului membru de destinație. Cu toate acestea, statele membre în cauză pot să autorizeze elaborarea certificatului în limba oficială a unui alt stat membru, certificatul fiind însoțit, dacă este necesar, de o traducere oficială.
               
            
                  (e)
               
               
                  În cazul în care se anexează foi suplimentare la certificatul de sănătate animală, din motive de identificare a diferitelor elemente ale transportului (tabelul de la rubrica I.28 din modelul de certificat de sănătate animală), aceste foi se consideră, de asemenea, ca făcând parte din originalul certificatului de sănătate animală prin aplicarea, pe fiecare pagină, a semnăturii și a ștampilei inspectorului autorizat.
               
            
                  (f)
               
               
                  În cazul în care certificatul de sănătate animală, inclusiv tabelele suplimentare menționate la litera (e), se compune din mai multe pagini, fiecare pagină se numerotează în josul paginii – (numărul paginii) din (numărul total de pagini) – și poartă, în partea de sus, numărul de referință al certificatului atribuit de autoritatea competentă.
               
            
                  (g)
               
               
                  Originalul certificatului de sănătate animală trebuie completat și semnat de către un medic veterinar oficial în cursul ultimei zile lucrătoare care precedă încărcarea transportului pentru export către Uniunea Europeană. Autoritățile competente din țara terță exportatoare asigură respectarea cerințelor de certificare echivalente cu cele stabilite în Directiva 96/93/CE a Consiliului (1).
                  Culoarea semnăturii și ștampilei veterinarului oficial trebuie să fie diferită de cea a textului tipărit pe certificatul de sănătate animală. Această cerință se aplică, de asemenea, ștampilelor, cu excepția timbrelor seci sau a securizării cu filigran.
               
            
                  (h)
               
               
                  Originalul certificatului de sănătate animală trebuie să însoțească lotul până la punctul de control la frontiera de intrare în Uniunea Europeană.
               
            
                  (i)
               
               
                  Numărul de referință al certificatului menționat la rubricile I.2 și II.a ale modelului de certificat de sănătate animală trebuie să fie emis de către autoritatea competentă din țara terță exportatoare.
               
            
         (1)  JO L 13, 16.1.1997, p. 28.